Purpurtufa fruktokolombo

La Purpurtufa fruktokolombo, skarlatkrona fruktokolombo, Tonga fruktokolombo aŭ purpurkrona fruktokolombo (Ptilinopus porphyraceus) estas specio de birdo de la familio de Kolombedoj kaj genro Ptilinopus de ĉirkaŭ 50 fruktokolomboj, kiuj vivas en Sudorienta Azio kaj Oceanio. Ĝi troviĝas en Usona Samoo, Fiĝioj, Marŝaloj, Niue, Samoo, Tongo, kaj Valiso kaj Futuno. Iliaj naturaj habitatoj estas tropikaj kaj subtropikaj humidaj foliarbaroj kaj tropikaj kaj subtropikaj manglejoj.

Priskribo
Temas pri palgriza kolombo kun verdaj dorso kaj flugiloj, kiuj havas pli malhelverdajn pintojn, dum la verdaj vostoplumoj havas flavan pinton. La plej rimarkinda trajto estas skarlata frunto etende ĝis la verto.

La dieto de Ptilinopus porphyraceus estas ĉefe frukto, kiel figoj, de taksonoj Meliaceae, Muntingia, Solanum torvum, Metroxylon amicarum kaj Odora kanango.

Ĝi estas tipe solema, kaj foje vidita en paroj; oni supozzas, ke ĝi estas teritoriema. Tamen, foje ĝi estis vifita en grupoj de ĝis 10 individuoj.

 Taksonomio kaj sistematiko 
Ĝis 2016, kaj la Purpurkrona fruktokolombo kaj la Kosrae fruktokolombo estis konsiderataj subspecioj de la Purpurtufa fruktokolombo. La Purpurtufa fruktokolombo ankoraŭ havas du restantajn subspeciojn:
 P. p. porphyraceus - (Temminck, 1821): Niue, Tongo kaj Fiĝioj
 P. p. fasciatus - Peale, 1848: Samoo

Referencoj

 Bibliografio 
 Watling, Dick (2001) A Guide to the Birds of Fiji & Western Polynesia, Environmental Consultants (Fiji), Suva.

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Birdoj de Fiĝioj